Jorgelina Aruzzi

**Jorgelina Alicia Aruzzi** (Buenos Aires, Argentina, 1974ko irailaren 30a) argentinar aktorea, abeslaria eta komediantea da. Ezaguna da, batez ere, C*hiquititas sin fin, El hombre de tu vida, Educando a Nina* eta *100 días para enamorarse* telenobeletan egindako lanarengatik.

2011n, Martin Fierro saria irabazi zuen «Emanaldi berezi onena» kategorian, *El hombre de tu vida* telesaileko lanarengatik.

## Lan ibilbidea 
1992an egin zuen debuta antzerkian *Pasiones Olvidadas* lanarekin. Gero, *Tertulias Eran Las De Antes lanean hartu zuen parte*, Maria Fernanda Sánchezekin batera, 1993an. 1996an hasi zen telebistan, *El Palacio De La Risa* saioan. Urte berean beste lau lan egin zituen: *El No De La Vaca, Historia De Margaritas Alegres, Mi Payaso Favorito* eta *Nice To Meet You Machupichu*.

1997tik 1998ko erdialdera arte, Videomatch katean eta *Los Rodriguez*  lanean hartu zuen parte. Antzezlanetan ere jarraitu zuen, hala nola, *Rebeca del Romance Roto*, *El Asesino No Es El Mayordomo* eta Cecilia Dopazoren *El Fitito*.

1999an eta 2000n antzerkira itzuli zen *Pasado Carnal* lanarekin, Eugenia Guertyrekin batera. 2001ean C*ampeones de la vida, Peor es nada* eta *El sodero de mi vida* telenobeletan hartu zuen parte, baita *Confesiones De Mujeres De 30* antzezlanean ere.

2002an, *Una Para Todas* eta *Dadyivertido* saioetako kidea izan zen. 2003an *Son amores* pelikulako antzezle-zerrendan sartu zen, eta *El Amante* lanarekin itzuli zen antzerkira.

2004an Argentinako *La niñera* sitcom-eko kidea izan zen. Urte horretan bertan, parte hartze berezia egin zuen *El disfraz* lanean.

2005ean, Cris Morenak sortutako *Amor mío* izeneko sitcom-aren parte izan zen, eta bertan Vera pertsonaia interpretatu zuen. 

2006an, Telefe katera itzuli zen. Han, *Chiquititas sin fin*, telenobelaren zortzigarren denboraldiko protagonista izan zen, eta, hiru urteren ostean, antzerkira itzuli zen.

2007an Sol Neumann izan zen *Aquí no hay quien viv*a komedian, eta *Gilda:5 estrellas* saioko esketxetan parte hartu zuen Susana Giménezen saioan.

2010. urtean, Pol-kako telenobela batean lan egin zuen, Pepa pertsonaia interpretatuz.

2011n, Guillermo Francella protagonista zuen *El hombre de tu vida* unitarioaren 3. kapituluan parte hartu zuen, non Jorgelinak Yanina, desgaitasun neurologikoa zuen mediku pediatraren papera egin zuen. Haren rolak oihartzun handia izan zuen hedabideetan, eta kritikak txalotu egin zuen. Urte horretan bertan, *Recordando el show de Alejandro Molina* lanaren kapitulu batean eta *Los Unos* komediako kapitulu batzuetan hartu zuen parte.

2012an, Mirtha Legrand protagonista zuen *La dueña* serie laburraren parte izan zen, eta Daniela Rossiren papera egin zuen bertan. Urte horren amaieran, *La pelu* izenburuko telekomediako atal batean parte hartu zuen, Alcira interpretatuta.

2013an, Arturo Puigek zuzendutako *Le Prénom* antzerki-laneko kidea izan zen. German Palacios, Mercedes Funes, Peto Menahem eta Carlos Belloso izan zituen ondoan.  Urte bereko apiriletik *Vecinos en guerra* lan-taldeko kidea izan zen, Underground eta Endemol ekoiztetxekoa, eta Norita Sotelo pertsonaia antzeztu zuen.

2014an, Telefek emandako *Viudas e Hijos del Rock & Roll* komedian parte hartu zuen, Viviana «Vivian» Acosta pertsonaiarekin, Vera Santororen (Celeste Cid) eta Ramiro «Rama» Ferrerren (Fernan Mirás) arteko maitasun harremanean 'hirugarrena' zena.

Bi urte geroago, 2016an, Telefe-ra itzuli zen, Susana «Susi» Ximenaren pertsonaia interpretatzeko, Undergroundek ekoitzitako *Educando a Nina* izeneko komedian.

2018an, telebistara itzuli zen, berriz ere Telefe-n. Ines Sosa abokatua interpretatu zuen *100 días para enamorarse* filmean, urrezko Martin Fierro (Matxin Burdin) saria irabazi zuen fikzioa.

2022an, *El primero de nosotro*s telesaileko protagonistetako bat izan zen, eta Valeria Perellen papera egin zuen. Telefe bidez eman zen, eta Paramount+ *streaming* plataforman ere eskuragarri jarri zen.

### Telebista 
### Zinea 
## Antzerkia 
## Sariak eta izendapenak 
## Erreferentziak 
## Kanpo estekak 
* Jorgelina Aruzzi en Alternativateatral.com.ar
* Jorgelina Aruzzi en Cinenacional.com